Seirobune

Seirobune (seiro bune) betyr «beleiringstårnskip», et stort fartøy som hadde et beleiringstårn for skyttere som skulle være i stand til å skyte ned på fienden på murene eller i slottet som hadde blitt lagt under beleiring.

Under de mange krigene fram til år 1600 på de japanske øyene, var store slott, festninger og mindre fortifikasjoner ofte beleiret av ulike hærer langs kommunikasjonene. Noen ganger hadde de beleirende styrkene skapt kunstige dammer ved å lede bort vannet fra nærliggende elver eller innsjøer for å oppnå total isolasjon. Når det fiendtlige holdepunktet var omringet med vann, ble det sendt inn grunngående fartøyer for å forstyrre forsvarerne med deres ildgivelse. En slik beleiring var den berømte beleiringen av Bitchu-Takamatsu-festningen i 1582. Toyotomi Hideyoshi som ledet beleiringen, hadde oppdemmet Ashinori-elven og deretter skapt en kunstig innsjø.

 Litteratur 
 Stephen Turnbull, Fighting Ships of the Far East (2) Japan and Korea AD 612-1639, 2003 ISBN 1-84176-478-7

Kategori:Japanske båttyper